b"\n_START_ARTICLE_\nBrita Hertzberg\n_START_SECTION_\nBiografia\n_START_PARAGRAPH_\nFou filla de Johan Hertzberg i Mathilda Nilsson._NEWLINE_Herzberg va fer el seu debut en l'\xc3\x92pera Real (Kungliga Operan) d'Estocolm l'any 1924 com a Mignon, en l'\xc3\xb2pera hom\xc3\xb2nima d'Ambroise Thomas, i com a Mim\xc3\xac en La boh\xc3\xa8me de Puccini, per\xc3\xb2 ja havia debutat professionalment temps abans per a la companyia\xc2\xa0 Arbis a Norrk\xc3\xb6ping. El seu repertori va ser molt ampla, incloent-hi el per\xc3\xadode d'obres entre Christoph Willibald Gluck i Gian Carlo Menotti. Va cantar, entre altres, rols principals de Wagner com ara les Br\xc3\xbcnhilde i el de Isolda a Tristan und Isolde i de Verdi el de Elisabeth a Don Carlos. Hertzberg va cantar el paper de Katerina Izmailova de Lady Macbeth de Mtsensk de Dmitri Xostak\xc3\xb3vitx a l'estrena sueca de 1935, i va participar en l'estrena de Judith de Natanael Berg en 1934 i de Lycksalighetens \xc3\xb6 de Hilding Rosenberg en 1948._NEWLINE_Va cantar convidada als teatres d'\xc3\xb2pera dels pa\xc3\xafsos n\xc3\xb2rdics, a Praga, Budapest, Bolonya i al Gran Teatre del Liceu de Barcelona, en aquest cas en Tristan und Isolde en febrer de 1947. Es va retirar de l'\xc3\xb2pera de 1954. No obstant aix\xc3\xb2, el seu veritable paper de comiat va ser l'Amneris d'Aida en 1956, amb Birgit Nilsson. Despr\xc3\xa9s de retirar-se dels escenaris, Hertzberg va participar en diversos teatres com prima donna d'opereta i actriu. La seva darrera aparici\xc3\xb3 va tenir lloc en 1969 en l'esgl\xc3\xa9sia d'\xc3\x96stra Husby juntament amb el seu marit, Einar Beyron._NEWLINE_Va estar casada amb el cantant Hadar Hellerstedt entre 1927 i 1929, i amb el tenor d'\xc3\xb2pera Einar Beyron des de 1932. La seva filla \xc3\xa9s la cantant d'\xc3\xb2pera Catarina Ligendza, nascuda en 1937."